Tacandu si Buyuang mancaliak urang ba koa. Sajak diajaan dek si Atai, lah pandai lo si Buyuang ko ba koa, walaupun main jo kawan-kawan samo gadang. Kini ko lah duduak lo si Buyuang mancaliak Si Atai ba koa,
“Baa Yuang ka sato ang ba koa?”, tanyo si Atai mancaliak si Buyuang serius bana mamparatian urang main.
“Caliak-caliak se lah lu Om!”
“Jan caliak ka caliak juo, bilo ka pandai tu!”
Sabananyo si Buyuang taragak main, tapi dek nan main partai tuo, jadi tapaso baindakan.
“Sahalai lai coki Ndan!”, kecek si Atai ka mandan nyo.
“Namuah karateh ko Ndan!”, baleh mandan si Atai.
“Iyo ha, tapi tabuang aia baulah lo. Yuang tolong pacik an ciek, Om sasak karayia. Karateh sadang namuah, jan sampai dak coki lo tu!”, kecek si Atai ka si Buyuang.
Tadiam si Buyuang mandanga parintah si Atai ko. Binguang lo nyo baa caro ka mamacik an.
“Lai dak baa tu Om?”, tanyo si Buyuang.
“Dak baa gai tu doh, kan dak ado salah e doh mah. Capek lah sasak bana ha!”, si Atai lah mulai galisah.
Mandanga parintah made tu, iyo lah di pacik an nyo dek si Buyuang ko,
“Apo nan ang pacik an tu!, karateh ko makasuik den nan ang pacik an, indak nan itu doh!”, tagalenjek si Atai dek si Buyuang langsuang mamacik ‘adiak’ si Atai.
“Sangko den kok iko nan Om suruah pacik an tadi tu! makonyo den tanyo lu sabalun mamacikannyo”.
Leave a comment
No comments yet.
Comments RSS TrackBack Identifier URI
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn eng_Latn sna_Latn